UTV PRI Trnavskej univerzite - Učebný plán

 **Univerzita tretieho veku – AK. ROK 2024/2025**

**Vzdelávací program: Zelené dialógy: človek a príroda**

**(jednoročný vzdelávací program)**

„Zelené dialógy: človek a príroda“ predstavuje cyklus prednášok Univerzity tretieho veku pri TU, ktorý je venovaný vzťahu medzi človekom a prírodou. Prednášky pokrývajú širokú škálu tém, od prírodných hodnôt Chránenej krajinnej oblasti Malé Karpaty, cez význam vody v krajine, poučenia z minulých katastrof, rizikovú spoločnosť v dobe antropocénu, až po súčasné trendy v odpadovom hospodárstve. Zimný semester uzatvára exkurzia do Kláštorného antikvariátu v Trnave, kde je možné obdivovať prírodu zachytenú v obrazoch. Na jar sa prednášky zamerajú na biodiverzitu v Malých Karpatoch, význam mokradí pre druhovú rozmanitosť, vplyv environmentálnej migrácie, dôsledky klimatickej zmeny v Trnavskom kraji a slovenskú verejnú mienku ohľadom zmeny klímy. Letný semester obohatí návšteva informačného environmentálneho centra a exkurzia do expozícií Západoslovenského múzea v Trnave, ktorá umožní účastníkom lepšie pochopiť prepojenie človeka s prírodou. Cieľom programu je poskytnúť informácie o aktuálnych ekologických výzvach ako aj vzbudiť u účastníkov záujem a zodpovednosť za naše prírodné dedičstvo a povzbudiť ich k aktívnej účasti na jeho ochrane.

**Zimný semester**

1. Mgr. Viliam Vongrej (SOPSR): Prírodné hodnoty CHKO - Malé Karpaty
2. RNDr. Ivan Matušek (Voda pre klímu, o.z.): Voda v krajine
3. doc. Mgr. Lucia Nováková, PhD. (Katedra Klasickej archeológie, TU): Čo nám hovoria minulé katastrofy?
4. Mgr. Lenka Diener, PhD. (Katedra sociológie, TU): Riziková spoločnosť v dobe antropocénu
5. RNDr. Ivan Matušek (Voda pre klímu, o.z.): Odpadový cyklus – súčasné trendy
6. Príroda v obrazoch - výstava v Kláštornom antikvariáte v Trnave (exkurzia s odborným výkladom)
7. Mgr. Lenka Diener, PhD. (Katedra sociológie, TU): Vzdelávanie pre udržateľnosť: Výchova k environmentálnemu povedomiu

**Letný semester**

1. Mgr. Viliam Vongrej (SOPSR): Biodiverzita v CHKO - Malé Karpaty
2. RNDr. Ivan Matušek (Voda pre klímu, o.z.): Mokrade ako základ biodiverzity
3. doc. Mgr. Lucia Nováková, PhD. (Katedra Klasickej archeológie, TU): Dejiny v pohybe: environmentálna migrácia a jej dopad
4. RNDr. Ivan Matušek (Voda pre klímu, o.z.): Klimatická zmena a jej dopad v Trnavskom kraji
5. Mgr. Lenka Diener, PhD. (Katedra sociológie, TU): Mapa Slovenskej verejnej mienky v oblasti Zmeny klímy
6. Expozície Západoslovenského múzea v Trnave (exkurzia s odborným výkladom)
7. Mgr. Lenka Diener, PhD. (Katedra sociológie, TU): Ekologické mestá budúcnosti: Stratégie pre udržateľné mestá